मुखिया की हत्या के बाद उसके समर्थकों ने पटना में खूब उत्पात मचाया था। उनके द्वारा की गई आगजनी आदि में दर्जनों लोग घायल हुए थे तथा करोडों रूपए की सरकारी संपत्ति स्वाहा हो गई थी। इसके बावजूद बिहार के अखबारों में यह साहस नहीं था कि वे एक हत्यारे को हत्यारा कह सकें। वे उसका महिमामंडन करने में जुटे थे। वे उसे ‘गांधीवादी’, ‘राष्ट्रवादी’, ‘ महान किसान नेता’ और न जाने क्या-क्या बता रहे थे। अखबारों के इस रूख से दलित-पिछडा समाज सहमा हुआ था।